ངས་
པའི་བཅུད་བསྡུས་གསུང་རབ་ཀུན་ལ་ལྟ་བའི་
ལེགས་བཤད་མིག་དབང་རབ་གསལ་སྣང་
བ་ཞེས་བྱ་བ་བཞུགས་སོ། །
ཨ་མེས་ཞབས་ཀུན་དགའ་བསོད་ནམས་ཀྱིས་བརྩམས།
རྒྱ་གར་སྐད་དུ། ཨསྨཱ་ཀཾ་ཤཱ་ར་ཎ་ནཱ་ཐཤྩ་གུ་རཱུཏྟ་མ་ཙ་མུ་ནཱི་ནྡྲ་བྷྱོཿ་ན་མཿ །
བོད་སྐད་དུ། བདག་ཅག་རྣམས་ཀྱི་སྐྱབས་དང་མགོན་བླ་མ་མཆོག་དང་ཐུབ་
དབང་དག་ལ་ཕྱག་འཚལ་ལོ། ། གྲངས་མེད་བསྐལ་པའི་སྔོན་དུ་བྱང་ཆུབ་
མཆོག་བརྙེས་ཀྱང་། ། གདུལ་བྱའི་སྣང་ངོར་མཛད་པ་བཅུ་གཉིས་ཟློས་གར་
མཁན། ། འོ་སྐོལ་སྟོན་པ་ཤཱཀྱའི་རྒྱལ་པོ་ཟས་གཙང་སྲས། ། ལྷར་བཅས་འགྲོ་
བའི་དུས་གསུམ་སྐྱབས་མཆོག་གང་དེ་རྒྱལ། ། དེ་གསུང་ལུང་དང་རྟོགས་པ་
དམ་པའི་ཆོས། ། མདོ་སྔགས་རིག་གནས་ཀྱིས་བསྡུས་བདུད་རྩིའི་རྒྱུན། །
འགྲོ་བའི་སེམས་ཀྱི་དྲི་མ་འཁྲུད་བྱེད་པའི། ། ཐར་འདོད་ཡོངས་ཀྱི་ལམ་མཆོག་
བསྔགས་པར་འོས།༏ ། ཉན་རང་ཐེག་ཆེན་སྔགས་ཀྱི་སྒོར་ཞུགས་ནས། །
རང་སྐལ་བས་ཐོབ་པའི་སྤངས་རྟོགས་ཀྱི། །ཡོན་ཏན་མཐར་ཕྱིན་འདུས་པ་རྒྱ་
མཚོའི་ཚོགས། ། བསོད་ནམས་ཞིང་གི་མཆོག་རྣམས་སྤྱི་བོས་མཆོད། །
བསྟནཔའི་རྩ་བ་རྒྱ་བོད་ཡི་གེའི་སྲོལ། ། དང་པོར་འབྱེད་དང་བར་དུ་དག་
རང་
བྱེད་མཁན། ། རིམ་པར་བྱོན་པའི་སྐྱེས་ཆེན་བགྲང་ཡས་ལ། ། བཀའ་དྲིན་

34() དཔལ་ལྡན་ས་སྐྱ་པའི་གསུང་རབ་པོད་གཉིས་པ་སུམ་རྟགས་དག་ཡིག
དྲན་པས་ལན་བརྒྱར་ཕྱག་བགྱིའོ། ། ཁྱད་པར་ཟུར་ཕུད་ལྔ་པ་གདུལ་བྱའི་
ངོར། ། བསམས་བཞིན་བྱོན་པ་ཐོན་མི་སམྦྷོ་ཊ། ། ཞེས་གྲགས་འགྲོ་བའི་མིག་
གཅིག་བོད་ཡུལ་གྱི། ། ཆོས་ཀྱི་སྒྲོན་མའི་རྩ་བ་ཁྱོད་ཀྱིས་སྐྱོངས། །གཞན་ཡང་
རིགས་གསུམ་རྣམ་ སྤྲུལ་ ས་ སྐྱ་པའི། ། བླ་ཆེན་ཡབ་སྲས་ཆོས་ རྗེ་ ཁུ་ དབོན་
བཅས! དེ་ དག་ སྲོལ་ འཛིན་ ཡོངས་ དང་ འགྲན་བྲལ་མཆོག ། སྔགས་
འཆང་བསྟན་པའི་ ཉི་མས་བདག་ལ་སྲུངས། ། དེ་སྲས་པདྨའི་རྣམ་འཕྲུལ་
དབང་པོའི་མཚན། ། འགྲོ་མགོན་ཆོས་རྗེ་སླར་བྱོན་གྲགས་པའི་ཞབས། །
རྒྱལ་བའི་སྤྱི་གཟུགས་མུས་པ་ཆེན་པོ་སོགས། ། སྐྱབས་གནས་བསླུ་མེད་རྣམས་
ལ་གུས་བཏུད་ནས། ། བོད་ཀྱི་བརྡ་ཡི་བསྟན་བཅོས་མཁས་མང་གི། ། ཟབ་
ཡངས་དགོངས་པའི་གནད་དོན་བཅུད་བསྡུས་པའི། ། གསུང་རབ་ཀུན་ལ་ལྟ་
བའི་ལེགས་བཤད་གཏམ། ། མིག་དབང་རབ་གསལ་སྣང་ བ་ འདིར་ སྤེལ་
ལོ། །
ཞེས་མཆོད་པར་བརྗོད་ཅིང་བཤད་པར་དམ་བཅས་ནས། འདིར་བོད་
ཀྱི་བརྡའི་བསྟན་བཅོས་མཁས་མང་དགོངས་
རྭ་དགོངས་པའི་བཅུད་བསྡུས་གསུང་རབ་ཀུན་
ལ་ལྟ་བའི་ལེགས་བཤད་མིག་དབང་རབ་གསལ་སྣང་བ་ཞེས་བྱ་བ་འདི་འཆད་པ་
ལ་སྤྱི་དོན་རྣམ་པ་གསུམ་སྟེ་བོད་ཀྱི་ཡི་གེ་བྱུང་ཚུལ་དང་དེའི་རྣམ་གཞག་སྟོན་
པའི་གསུང་རབ་ཇི་ལྟར་དར་བའི་ཚུལ། སྐབས་སུ་བབ་པ་འདིར་བསྟན་གྱི་
བསྟན་བཅོས་དངོས་བཤད་པ། དེ་ལྟར་བཤད་པའི་དགེ་བ་བྱང་ཆུབ་ཏུ་བསྔོ་
བའོ། །
དང་པོ་ནི་སྙིགས་དུས་ཀྱི་ཐམས་ཅད་མཁྱེན་པ་ཞ་ལུ་ལོ་ཆེན་ཆོས་སྐྱོང་
བཟང་པོས་མཛད་པའི་བོད་ཀྱི་བརྡའི་བསྟན་བཅོས་ལེགས་པར་བཤད་པ་རིན་
པོ་ཆེ་ཟ་མ་ཏོག་བཀོད་པའི་སྦྱར་བྱང་ཚིགས་བཅད་མ་ལས་འདི་ལྟར་འབྱུང་སྟེ།

བོད་ཀྱི་བརྡའི་བསྟན་བཅོས་ལེགས་བཤད་མིག་དབང་རབ་གསལ! 341
ཇི་སྐད་དུ། བོད་ཡུལ་དབུས་ཀྱི་རྒྱལ་པོ་མཆོག ། གནམ་རི་སྲོང་བཙན་ཡན་
ཆད་ལ། ། བོད་ལ་ཡི་གེ་མེད་ཅེས་གྲགས། ། ཆོས་རྒྱལ་སྲོང་བཙན་སྒམ་པོའི་
དུས། ། མཁན་པོ་ཐོན་མི་སམྦྷོ་ཊས། ། ལཱཉྩའི་ཡི་གེ་དཔེར་(ཁ་ཆེའི་ཡི་གེ་ལ་
དཔེ་མཛད་ ནས་ ལྷ་ སའི་ སྐུ་མཁར་མ་རུ་བྱ་བར་རྗེ་བློན་མཚམས་བཅད་ནས་
བརྩམས་པར་གྲགས་) མཛད་ནས། ། དབྱངས་ཡིག་ཨི་ཨུ་ཨེ་ཨོ་བཞི། །
གསལ་བྱེད་ཀ་སོགས་སུམ་ཅུ་མཛད། ། དེ་ལས་རྗེས་སུ་འཇུག་པ་བཅུ། ། དེ་
ལས་ཀྱང་ནི་སྔོན་འཇུག་ལྔ། །ར་ལ་ས་ཡི་མགོ་གསུམ་དང༌། །ཡ་ར་ལ་ཡི་སྨད་
འདོགས་གསུམ། ། ད་དང་ས་ཡི་ཡང་འཇུག་སོགས། ། སྟོན་པའི་བསྟན་
བཅོས་རྣམ་བརྒྱད་(ཅེས་གྲགས་ནའང་བསྟན་པ་འཕེལ་འགྲིབ་ཀྱི་དབང་གིས་
དེང་སང་སུམ་ཅུ་པ་དང་རྟགས་འཇུག་ལས་མི་སྣང་ངོ།)མཛད། ། བཀའ་སྲོལ་
དེ་ཉིད་ལ་བརྟེན་ནས། ། ལོ་པཎ་སྐྱེས་མཆོག་དུ་མ་ཡིས། ། རྒྱ་གར་རྒྱ་ནག་ཁ་
ཚེ་དང་། ། ལི་དང་བལ་པོའི་ཡུལ་སོགས་ནས། ། ཐུབ་པའི་གསུང་རབ་སྣ་
ཚོགས་བསྒྱུར། །བརྡ་ཡང་མི་འདྲ་སྣ་ཚོགས་གྱུར། ། ཆོས་རྒྱལ་རལ་པ་ཅན་གྱི་
དུས། ། སྐ་ཅོག་ཞང་སོགས་མཁས་མང་གིས། ། རྒྱལ་པོའི་བཀས་བསྐུལ་
གསར་བཅད་ཀྱི། ། སྐད་ཀྱི་བརྡ་སྦྱར་གཏན་ལ་ཕབ། ། སླད་ནས་རིན་ཆེན་
བཟང་པོ་དང༌། ། བློ་ལྡན་ཤེས་རབ་ལ་སོགས་པ། །མཁས་མཆོག་རྣམས་ཀྱང་
དེ་ལ་བརྟེན། །ཁོ་བོས་མཁན་པོ་ཐོན་མིའི་གཞུང་། །སུམ་(འདི་གཉིས་ལ་ཊཱི་
ཀ་རེ་བྱས་ཡོད་ཅིང་། འདིར་ཡང་དེ་དག་དབང་དུ་བྱས་ནས་བཤད་པས་སོ།)
ཅུ་པ་དང་རྟགས་འཇུག་གི། ། དོན་ཡང་ལེགས་པར་གཏན་ལ་ཕབ། ། སྐ་ཅོག་
རིན་ཆེན་བཟང་པོ་དང་། ། བློ་ལྡན་ཤེས་རབ་ཤོང་དཔང་སོགས། ། མཁས་
མང་ལེགས་བཤད་བཅུད་མྱང་སྟེ། ། འཕགས་ཡུལ་ སྐད་ དང་ གངས་ ཅན་
གྱི། །གསུང་རབ་བརྡ་ལ་འདྲིས་པའི་བློས། ། དོན་འདི་ལེགས་པར་བཀོད་པ་

342 དཔལ་ལྡན་ས་སྐྱ་པའི་གསུང་རབ་པོད་གཉིས་པ་སུམ་རྟགས་དག་ཡིག
ཉིད། །གང་ཞིག་གསུང་རབ་རྣམས་ཀྱི་དོན། ། གཏན་ལ་འབེབས་ན་སྨོས་ཅི་
དགོས། ། འཇིག་རྟེན་ཕལ་པའི་རྣམ་གཞག་ཅིག ། བྱེད་ཀྱང་ཚིག་གི་སྦྱོར་བ་
གཅེས། ། འདི་ནི་མཁས་རྨོངས་འབྱེད་པ་སྟེ། ། དོན་འདི་ཁོང་དུ་ཆུད་པའི་
མི། ། མང་པོ་འདུས་པའི་ནང་དག་ཏུ། ། མཁས་པའི་སྟན་ལ་འདུག་པར་
དབང་ ། ཞེས་དང་། ལེགས་སྦྱར་བརྡ་སྤྲོད་ཀ་ལཱ་ཙནྡྲ་པ་ཎི་ནི། ། སཱ་དྷུ་
ཀཱིརྟི་རབ་འབྱོར་ ཟླ་ བ་ གྲགས་འབྱོར་དང༌། ། བགྲོད་དཀའ་ སེང་ གེ་ ཆོས་
འབངས་འཆི་མེད་སེང་གེ་སོགས། ། ཤོང་དཔང་བརྒྱུད་པའི་བླ་མས་ལེགས་
བཤད་གང་ཡིན་དང༌། ། བོད་ཀྱི་མཁན་པོ་ཐོན་མིའི་སུམ་རྟགས་བསྟན་བཅོས་
དང་། ། སྐ་ཅོག་སོགས་ཀྱི་གསར་བཅད་སྒྲ་སྦྱོར་བམ་གཉིས་དང་། ། དག་
བྱེད་མཁན་པོའི་(སྙེ་ཐང་པ་གྲགས་སེང་གེ་)(གངྒཱ་)བདུད་རྩིའི་(གཙང་ནགས་
ཕུག་པ་ཐུགས་རྗེ་སེང་གེའི་) ཆུ་རྒྱུན་དང་། ། ( སྟག་སྟོན་གཞོན་དཔལ་གྱི་)
འོད་ཟེར་བརྒྱ་པ་( བུ་ སྟོན་ སེང་གེ་འོད་ཀྱི་) སྒྲ་དོན་རྒྱ་མཚོའི་མེ་ལོང་དང་།
(རྗེ་བྱམས་པ་གླིང་པའི་) སྨྲ་བའི་རྒྱན་དང་(བསམ་སྡིངས་པ་ཀུན་བསམ་གྱི་)
འཁྲུལ་པ་སྤོང་བ་ལ་སོགས་པའི། ། ལེགས་བཤད་སྙིང་པོ་གཅེས་སོ་འཚལ་
རྣམས་འདིར་བསྡུས་ཏེ། ། ཡི་གེར་འདྲི་དང་སྨྲ་དང་འཆད་དང་རྩོམ་པ་
སོགས། །ཀུན་ལ་ཕན་ཕྱིར་རྣམ་དཀར་བསམ་པས་འདི་བརྩམས་སོ། ། ཞེས་
གསུངསཔ་ལྟར་གྱི་ཚིག་དོན་རྣམས་ལ་ཞིབ་ཏུ་དཔྱད་དེ་ཁོང་དུ་ཆུད་པར་བྱ་
ཞིང་། །ཁོ་བོས་འཆད་པར་འགྱུར་བའི་བསྟན་བཅོས་འདི་ནི་ས་ལོ་འཇམ་པའི་
རྡོ་རྗེ་དང༌། ། སྔགས་འཆང་ཆོས་ཀྱི་རྒྱལ་པོ་ཡབ་སྲས་རྣམས་ཀྱི་ཐུགས་གཙིགས་
སུ་མཛད་པའི་ཞ་ལུ་ལོ་ཆེན་ཉིད་ཀྱི་གསུང་རབ་ཟ་མ་ཏོག་གི་དགོངས་པ་གཙོ་
བོར་བཀོད་པ་ལས་དེར་མ་འདུས་པའི་ཁ་སྐོང་འོས་པ་རྣམས་ཚད་ལྡན་གྱི་མཁས་
པ་གཞན་གྱི་ལེགས་བཤད་ལས་ཀྱང་བཏུས་ཏེ་སྔོན་བྱོན་གྱི་མཁས་པ་མང་པོའི་

བོད་ཀྱི་བརྡའི་བསྟན་བཅོས་ལེགས་བཤད་མིག་དབང་རབ་གསལ། 343
དགོངས་པའི་བཅུད་བསྡུས་ཀྱི་ལུགས་སུ་བཤད་པ་ཡིན་པས་དེ་བཞིན་དུ་རྟོགས་
པར་བྱོས་ཤིག །
སྤྱི་དོན་གཉིས་པ་སྐབས་སུ་བབ་པ་འདིར་བསྟན་གྱི་བསྟན་བཅོས་དངོས་
བཤད་པ་ལ་གསུམ་སྟེ་སྔོན་འཇུག་སོགས་ཡི་གེའི་སྦྱོར་བ་རྒྱས་པར་བཤད་པ། །
རྣམ་དབྱེ་ཕྲད་སོགས་གཅེས་པ་སྣ་ཚོགས་ཐུན་མོང་དུ་བཤད་པ། ། ཡི་གེའི་སྦྱོར་
བ་ལ་འཁྲུལ་པ་སྤོང་བ་བཤད་པ་དང་གསུམ་ལས། །
དང་པོ་ནི། ། བརྗོད་དོན་ཀཱ་ལི་སུམ་ཅུ་ལ། ། རྐྱང་པ་འཕུལ་དང་མགོ་
ཅན་དང་། ། དབྱངས་ལྔ་ཡ་ར་ལ་ཝའི་འདོགས། ། རྗེས་འཇུག་དཔེ་སོགས་
རིམ་བཞིན་བཤད། །(ཀ་ཡིག་ལ་སྔོན་འཇུག་མགོ་གསུམ་མེད་པ། དབྱངས་
ལྔཡ་ར་ལ་ཝ་དང་རྗེས་འཇུག་གི་ཕྱེ་བའི་བརྡ་སྟེ།) དཔེར་ན། (ཝཱཀ་ཙིཏྟ་
སོགས་) ཀུན་མཁྱེན་ཤཱཀྱ་ཀཱ་ཡ་དང་། །ཀ་ཏན་ཀ་ར་ཀ་ཤི་ཀ ། ནགས་ཀླུང་
(ནཏཱི་) ཆུ་ཀླུང་( ནཱག་ ) དབའ་ཀློང་ཀླུ། ། ཀ་དག་ཀློང་ཡངས་ཀློང་དུ་གྱུར་
(དབང་དུ་གྱུར་)། ། ཀ་ཀུ་བྷ་ཡ་ཀརྨ་པ་(འཕྲིན་ལས་པ་)། ། ཀཱ་ཤ་ཀུ་ཤ་ཀ་མ་
ལ། ། ཀུནྡ་ཀུ་མུད་ཀེང་ཤུ་དང༌། ། ཀ་ར་ཝཱི་ར་ཀེ་ཏ་ཀ ། ཤིང་ཀུན་ཨ་ཀྲོང་
དར་ཡ་ཀན། ། ཀ་བེད་ཀུ་བ་ཀིམྦའི་འབྲས། །ཀཎྜ་ཀ་རི་གཡའ་ཀྱི་མ། ། ནཱ་
རི་ཀེ་ལ་ཀ་ཀོ་ལ། ། ཀཻ་ལ་ཤ་དང་ཀ་ལིངྒ། །ཀཽ་ཤཱམྦི་དང་ཀོ་ས་ལ། ། ཀཽ་ཤི་ཀ
(མཁས་པ་སོགས་མང་པོ་ལ་འཇུག་པར་བཤད་)ཀ་མ་ཏ། ། ཀཱ་ཏྱཱ་ཡཱ་ན་ཀཽཎྜི་
ནྱ། ། ཀོ་ཀྲད་ཀོང་ཡུལ་ཀེའུ་ཚང་། །(སནྠཔ་)ཡུངས་(འདི་ཀ་རྐྱང་ཡིན་
པས་ཤེས་བྱེད་ལ་ཁ་ཅིག་ན་རེ་ཡུངས་དཀར་ནག་པོ་ཡོད་པའི་ཕྱིར་ཟེར་ཡང་མ་
ངེས་ཏེ་སྤྱི་སྒྲ་བཤད་བྱེ་བྲག་ལ་ཚང་མི་དགོས་པའི། དཀར་ཡོལ་དང་མཚོ་སྐྱེས་
བཞིན་ནོ། ། འོན་ཀྱང་བརྡ་རྙིང་དག་པ་རྣམས་ན་ཀ་རྐྱང་ཉིད་དུ་ཡོད་ཅིང་
འདོད་རྒྱལ་ བའོ།) ཀར་ ཀ་ ཏུ་ཐོད་ལེ་ཀོར། ། ཀུ་ཤུ་ གུར་ ཀུམ་ ཀ་ ཅ་ ཀུན།

344 དཔལ་ལྡན་ས་སྐྱ་པའི་གསུང་རབ་པོད་ ཉེས་པ་སུམ་རྟགས་དག་ཡིག
(སརྦ་ཀུན་ཀྱང་བུངས་ཀྱང་ཟེར་) | བསགས་ཀྱང་འཐབ་ཀྲོལ་(དོན་མེད་)
ཕུང་ཀྲོལ་རྒྱུ། །(མ་མ་)ཀྱེམ་(མ་ལ་)ཀྱི་ཧུད་(ཧ་ཧ་བ་)ཀྱེ་ཧྭ་ཀཱ །(ཧེ་བྷོ་)
ཀྱེ་ཀྱེ་ཀོང་ཀོང་ཀྱོང་ཀྱོང་དུ། །ཀྲོག་ཀྲོག་ཀྲབ་ཀྲབ་མགོ་ཀྱོག་ཀྱོག །ཀྲོང་ཀྲོང་
ཀོག་གི་ གེར་ ལངས་ ནས། ། ཀུ་ རེས་ དོ་ ཀེར་ ( ཐོར་ ཅོག་ ཅན་)་ ཀོསྐོ་
འདེགས། ། ཀུ་ཅོ་ཀྱལ་ཀ་ཀླན་ཀའི་རྒྱུ། །(ཨུ་ཏཱ་གོ་)འོན་ཀྱང་ལན་ཀན་(ཁ་
ཁྱེར་རམ་སྟེགས་བུའམ་པུ་ཤུ་ཐད་གོར་འང་ཟེར་)ཉེ་ཀོར་དུ། ། ཀ་ལནྟ་ཀ་ཀེའུ་
ཀུན་དོང༌། ། ཀ་ལ་པིངྒའི་ཀྱུར་ཀྱུར་སྐད། ! རུས་ཀྲང་ཀྲང་ངེ་ ཀག་ ཀི་
ཀང༌། །སྟོད་ཀོར་ཀླད་དོན་(ཀླད་ཅེས་པ་གོང་ངམ་སྟེང་)ཀླད་ཀོར་དང་། །
ཀེ་ཤ་ཞབས་ཀྱུ་ལྕགས་ཀྱུས་བཏབ། །ཀར་ཀར་ཟུག་ལངས་བད་ཀན་ཆུའི །
ཀུ་ཡ་ཀན་འོག་རྩ་ཀྱལ་ཀྱལ། །(པརྱནྟ་)འབྱམས་ཀླས་མཐའ་ཀླས་( ཕ་ཐ་ཏི་)
ཀློག་ཀྱང་ཀླག ། སྟོན་ཀ་དཔྱིད་ཀ་གཉིས་ཀའི་དུས། ། གླང་ཆེན་ཐལ་ཀར་
བེར་ཀས་བརྡུངས། །ཀ་ལཱ་པ་ཡིས་(ལླེ་ཙྪ་)ཀླ་ཀློ་བཅོམ། ། ཀ་བ་ཀ་ཙ་ལིནྡ་
བཀླུབས་(གྱོན་པའམ་ཕུབ་པ་)། །ཀཪྵ་པ་ཎི་ཀེ་ཀེ་རུ། །ཀང་ཀ་འདི་ཀོ་ཀླག་
ཅོར་(ཀི་ལི་ཀི་ལ་ཅ་ཅོ་)ཆེ། །ཀེང་རུས་ཀ་ལའི་(མསྟ་ཀ་)ཀླད་པ་ཟ། །ཀུན་
ནས་ཀུན་དུ་པར་ཀོབ་ཀོབ། ། ཀུ་ཧུའི་མགྲིན་སོགས་ཀ་རྐྱང་ངོ༌། །
ས་
དཀར་ཆག་(ཐོ་ཡིག་) མ་དཀྲུགས་(དཀོར་དང་ཀ་ཆ་ནོར་གྱི་སྤྱི་མིང་)
དཀོར་མཛོད་(ཀོ་ཥ་) དཀྲོགས། །(མཎྜལ་)དཀྱིལ་འཁོར་( མཎྜ་) དཀྱིལ་གྱི་
དཀྲོང་བསྐྱེད་དཀའ། །(ཏ་པ་)དཀའ་ཐུབ་དཀའ་སྤྱད་(རཏྣ་)དཀོན་མཆོག་
དཀོན། ། (སི་ཏ་)མདོག་དཀར་(ཡངས་པ་) དཀྱེལ་ཆེ་( ཨཱ་ཡ་ཏ་)སྤྱན་
དཀྱུས་རིང་། ! དཀྱུས་མའི་དཀོར་ཟས་དྲི་མ་(དྲི་མི་ཞིམ་པའམ་དྲི་ཚ་བ་)(པུ་
ཏི་)དཀུ། ། དཀོས་ཐག་( རྒྱུག་པའམ་ཉམ་ཐག་) ཀུན་དཀྲིས་(ཉོན་མོངས་ཀྱི་
མིང་)གོས་ཀྱིས་དཀྲིས། ། (ཀུཀྵི་)དཀུ་སྐབས་དཀུ་ཟླུམ་དཀུ་མ་རྙོངས། །

བོད་ཀྱི་བརྡའི་བསྟན་བཅོས་ལེགས་བཤད་མིག་དབང་རབ་གསལ། 345
སྤྲིན་དཀྲིགས་ཞོ་དཀྲོགས་རོལ་མོ་(གྱིམ་ཤིང་ཡང་ཟེར་)དཀྲོལ། །དཀར་ཡོལ་
(ཡོལ་ གོ་ ཞེས་ པ་ སྣོད་ ཀྱི་